शीर्षक: कराची विमान अपघात: पाकिस्तान अपघातात वाचलेले मोहम्मद झुबैर - मला समोर फक्त आग दिसत होती\nवरील काल्पनिक लेखाचे शीर्षक दिल्यास, लेखाची कल्पना करा.\n
पाकिस्तानच्या कराचीमध्ये शुक्रवारी झालेल्या प्रवासी विमान अपघातात बचावलेल्या दोन जणांपैकी ते एक आहेत. त्यांना किरकोळ जखमा झाल्या आहेत.

लाहोरहून कराचीसाठी निघालेल्या पाकिस्तान इंटरनॅशनल एअरलाईन्सच्या (PIA) या विमानात 91 प्रवासी आणि 8 क्रू मेंबर असे एकूण 99 लोक होते.

दुपारी एक वाजता लाहोरहून हे विमान कराचीच्या दिशेनं झेपावलं. मात्र, कराची विमानतळावर उतरण्याआधीच विमानतळापासून अगदी जवळच असलेल्या जिना गार्डन या रहिवाशी भागात कोसळलं.

या अपघातानंतर मोहम्मद झुबैर बेशुद्ध पडले. "मी शुद्धीवर आलो तेव्हा मला फक्त कोलांच्या किंकाल्या ऐकू येत होत्या. मुलांच्या, मोठ्या लोकांच्या... मला समोर फक्त आग दिसत होती. मला लोक दिसतच नव्हते... फक्त त्यांच्या किंकाळ्या ऐकू येत होत्या," ते सांगत होते.

आतापर्यंत यात 97 जणांचा मृत्यू झाल्याची बातमी आहे. या अपघाताची दृश्यं सीसीटीव्हीमध्ये कैद झाली आहेत. विमान कोसळताना इंजिनाला आग लागलेली नसल्याचं बीबीसी ऊर्दूचे जीशान हैदर यांनी म्हटलं आहे. विमान कोसळल्यानंतर कराचीच्या त्या भागाला धूर, धूळ, आगीने वेढलं. 

कसा झाला अपघात?

PK8303 नावाचं हे पाकिस्तान इंटरनॅशनल एअरलाईन्सचं (PIA) विमान होतं. दुपारी एक वाजता लाहोरहून हे विमान कराचीच्या दिशेनं झेपावलं. मात्र, कराची विमानतळावर उतरण्याआधीच विमानतळापासून अगदी जवळच असलेल्या जिना गार्डन या रहिवाशी भागात कोसळलं.

कराची एअरपोर्टच्या आधी म्हणजेच 3.2 किलोमीटर अंतरावर हे विमान जिन्ना गार्डन मॉडेल कॉलनीत कोसळलं. अपघातापूर्वी वैमानिकाने एअर ट्रॅफिक कंट्रोलरला इंजिनात तांत्रिक बिघाड झाल्याचं कळवलं होतं. वैमानिक आणि एअर ट्रॅफिक कंट्रोलर यांच्यातील संभाषणाची क्लिप उपलब्ध असल्याचं पाकिस्तानमधील न्यूजचॅनेल दुनिया न्यूजने म्हटलं आहे. 

विमान कोसळल्यानं या भागातील काही घरांचंही मोठ्या प्रमाणात नुकसान झालंय. अनेक गाड्यांनाही आग लागली. मात्र हे विमान क्रॅश का झालं, हे अद्याप स्पष्ट नाही. 

मात्र एका नागरी उड्डाण अधिकाऱ्याच्या मते, विमानाची चाकं लँडिंगच्या वेळी बाहेर निघाली नव्हती. सोशल मीडियावर टाकण्यात आलेल्या काही फोटोंमध्येही विमानाची चाकं दिसत नाहीय आणि दोन्ही इंजिनला बाहेरून गंभीर नुकसान झालं आहे. 

हे रेकॉर्डिंग मॉनिटरिंग वेबसाईट liveatc.net या वेबसाईटवर पोस्ट करण्यात आलं आहे. वैमानिकाचे शब्द ऐकू येतात- "विमानाची दोन्ही इंजिनं बंद पडली आहेत, मे डे! मे डे!"...